open-index/open-wikipedia-markdown huggingface dataset:
โครงกระดูกแกน

thumb|250px|right|แผนภาพแสดงโครงกระดูกแกน
**โครงกระดูกแกน** () เป็นชุดของกระดูกที่ประกอบด้วยกระดูกในร่างกายมนุษย์จำนวน 80 ชิ้นในศีรษะและลำตัวของมนุษย์ แบ่งออกเป็น 5 ส่วน ได้แก่ กะโหลกศีรษะมนุษย์ (human skull) , กระดูกหูในหูชั้นกลาง (ossicles) , กระดูกไฮออยด์ (hyoid bone) ในลำคอ, หน้าอก และกระดูกสันหลัง โครงกระดูกแกนและโครงกระดูกรยางค์รวมกันเป็นโครงกระดูกมนุษย์

## ภาพรวม
หน้าที่หลักของโครงกระดูกแกนคือช่วยปกป้องอวัยวะสำคัญในร่างกาย เช่น กะโหลกศีรษะทำหน้าที่ปกป้องสมอง กระดูกสันหลังทำหน้าที่ปกป้องไขสันหลัง และกระดูกอกและกระดูกซี่โครงทำหน้าที่ปกป้องอวัยวะในช่องอก สัตว์มีกระดูกสันหลังทุกชนิดจะมีโครงกระดูกแกน บทความนี้ส่วนใหญ่จะเน้นที่โครงกระดูกแกนของมนุษย์ แต่อย่างไรก็ตามความเข้าใจในสายวิวัฒนาการของโครงกระดูกแกนในสัตว์แต่ละชนิดก็มีความสำคัญในการศึกษาชีววิทยา

## กะโหลกศีรษะ

* **[[กะโหลกศีรษะ]] (Skull) (22 ชิ้น) **
** กระดูกหุ้มสมอง (Cranial Bones) (8 ชิ้น)
*** กระดูกข้างขม่อม (Parietal) (2 ชิ้น)
*** กระดูกขมับ (Temporal) (2 ชิ้น)
*** กระดูกหน้าผาก (Frontal) (1 ชิ้น)
*** กระดูกท้ายทอย (Occipital) (1 ชิ้น)
*** กระดูกเอทมอยด์ (Ethmoid) (1 ชิ้น)
*** กระดูกสฟีนอยด์ (Sphenoid) (1 ชิ้น)
** กระดูกใบหน้า (Facial Bones) (14 ชิ้น)
*** กระดูกขากรรไกรบน (Maxilla) (2 ชิ้น)
*** กระดูกโหนกแก้ม (Zygomatic) (2 ชิ้น)
*** กระดูกขากรรไกรล่าง (Mandible) (1 ชิ้น)
*** กระดูกจมูก (Nasal) (2 ชิ้น)
*** กระดูกเพดานปาก (Palatine) (2 ชิ้น)
*** กระดูกก้นหอยของจมูกชิ้นล่าง (Inferior nasal concha) (2 ชิ้น)
*** กระดูกแอ่งถุงน้ำตา (Lacrimal) (2 ชิ้น)
*** กระดูกโวเมอร์ (Vomer) (1 ชิ้น)

## กระดูกหู
* **[[กระดูกหู]] (Ossicles) (6 ชิ้น) **
** กระดูกค้อน (Malleus) (2 ชิ้น)
** กระดูกทั่ง (Incus) (2 ชิ้น)
** กระดูกโกลน (Stapes) (2 ชิ้น)

## กระดูกไฮออยด์
* **[[กระดูกไฮออยด์]] (Hyoid bone) (1 ชิ้น) **

## กระดูกสันหลัง

* **[[กระดูกสันหลัง]] (Vertebral Column) (26 ชิ้น) **
** กระดูกสันหลังส่วนคอ (Cervical vertebrae) (7 ชิ้น)
** กระดูกสันหลังส่วนอก (Thoracic vertebrae) (12 ชิ้น)
** กระดูกสันหลังส่วนเอว (Lumbar vertebrae) (5 ชิ้น)
** กระดูกสันหลังใต้กระเบนเหน็บ (Sacrum) (1 ชิ้น)
** กระดูกก้นกบ (Coccyx) (1 ชิ้น)

## อก

* **กระดูกทรวงอก (Thoracic cage) (25 ชิ้น)**
** กระดูกอก (Sternum) (1 ชิ้น)
** กระดูกซี่โครง (Ribs) (24 ชิ้น)

## แหล่งข้อมูลอื่น
* botany.uwc.ac.za 

หมวดหมู่:กายวิภาคศาสตร์ของมนุษย์
หมวดหมู่:ระบบโครงกระดูก
โครงกระดูกรยางค์

thumb|250px|right|แผนภาพแสดงโครงกระดูกรยางค์
**โครงกระดูกรยางค์** () เป็นชุดของกระดูกที่ประกอบด้วยกระดูกในร่างกายมนุษย์จำนวน 126 ชิ้นซึ่งทำหน้าที่ในการเคลื่อนไหวและปกป้องอวัยวะในการย่อยอาหาร ขับถ่าย และสืบพันธุ์ คำว่า *รยางค์* หมายความถึงโครงสร้างยื่นออกจากโครงสร้างหลักของร่างกายมนุษย์ เช่น รยางค์บน (upper extremities) และ รยางค์ล่าง (lower extremities)

## องค์ประกอบหลัก
โครงกระดูกรยางค์ประกอบด้วยบริเวณหลักๆ 6 ส่วน ได้แก่
* กระดูกโอบอก (Pectoral girdle)
* แขน (Arm)
* มือ (Hand)
* กระดูกโอบเชิงกราน (Pelvic girdle)
* ขา (Leg)
* เท้า (Foot)

โครงกระดูกรยางค์และโครงกระดูกแกนรวมกันเป็นโครงกระดูกมนุษย์

หมวดหมู่:กายวิภาคศาสตร์ของมนุษย์
หมวดหมู่:ระบบโครงกระดูก
อาแจ็กซ์

thumb|250px|รูปวาดบนภาชนะโบราณ อาแจ็กซ์อุ้มร่างของอคิลลีส
**อาแจ็กซ์** (Ajax) หรือ **ไอแอ็ส** (Aias) วีรบุรุษในสงครามกรุงทรอย เป็นบุคคลมีรูปร่างใหญ่โต มีพละกำลังที่แข็งแรงมาก เป็นทั้งญาติและเพื่อนร่วมรบเคียงบ่าเคียงไหล่กับอคิลลีส ภาพวาดในสมัยโบราณที่ปรากฏมักเป็นรูปอาแจ็กซ์นั่งเล่นหมากรุกกับอคิลลีสในช่วงพักรบ อาแจ็กซ์เป็นหนึ่งในบรรดาผู้สมัครเป็นเจ้าบ่าวของนางเฮเลน และได้กระทำสาบานปกป้องนางเฮเลนกับผู้ใดก็ตามที่ได้เป็นสามี ดังนั้นเมื่อนางเฮเลนถูกลักพาตัวไป และท้าวเมนนิเลอัสร้องขอความช่วยเหลือ เขาจึงได้เข้าร่วมสงครามเมืองทรอยด้วย ในช่วงท้ายของสงคราม ภายหลังจากที่อคิลลีสถูกปารีสยิงธนูถูกข้อเท้าถึงแก่ความตาย อาแจ็กซ์เป็นผู้ที่อุ้มร่างของอคิลลีสฝ่าทหารของกรุงทรอยออกมา 

นอกจากนี้แล้ว อาแจ็กซ์ยังเป็นชื่อของอีกบุคคลหนึ่งที่ปรากฏบทบาทในสงครามกรุงทรอยด้วยเช่นกัน โดยอาแจ็กซ์ผู้นี้มักถูกเรียกว่า *Ajax the Lesser* (อาแจ็กซ์ผู้น้อย) ขณะที่อาแจ็กซ์ผู้มีร่างกายใหญ่โตจะถูกเรียกว่า *Ajax the Great* (อาแจ็กซ์ผู้ยิ่งใหญ่) โดยอาแจ็กซ์ผู้น้อยนี้เป็นบุตรของกษัตริย์โอลิอุส เป็นหนึ่งในผู้ที่หลงรูปโฉมของเฮเลน จึงได้นำกองทัพเรือจำนวนมากเข้าสู่สงครามกรุงทรอย อาแจ็กซ์ผู้น้อยเสียชีวิตจากการหนีจากการจมน้ำโดยโปเซดอนได้ และไต่ขึ้นไปนั่งบนหิน โปเซดอนจึงใช้สายฟ้าฟาดไปบนหินที่อาแจ็กซ์ผู้น้อยนั่งอยู่ให้แตกละเอียด จนอาแจ็กซ์ผู้น้อยจมน้ำตายอีกครั้ง

ปัจจุบัน ชื่อของอาแจ็กซ์ผู้ยิ่งใหญ่ได้ถูกตั้งเป็นชื่อของสโมสรฟุตบอลระดับชั้นแนวหน้าแห่งหนึ่งของเนเธอร์แลนด์ คือ อาแจ็กซ์ อัมสเตอร์ดัม

หมวดหมู่:การฆ่าตัวตาย
หมวดหมู่:อีเลียด
หมวดหมู่:บุคคลในตำนานเทพปกรณัมกรีก
หมวดหมู่:มหาราช
ยาคุมกำเนิดชนิดฉีด

**ยาฉีดคุมกำเนิด** ()   เป็นวิธีคุมกำเนิดชั่วคราวที่มีประสิทธิภาพในการป้องกันการตั้งครรภ์สูง ที่ได้รับความนิยมจากสตรีเพิ่มมากขึ้น เนื่องจากสะดวกในการใช้ เป็นอีกทางเลือกสำหรับผู้ที่ไม่ชอบกินยา หรือมักลืมกิน 

## กลไกในการป้องกันการตั้งครรภ์
ทำให้เมือกที่บริเวณปากมดลูกเหนียวข้นขึ้น มีผลทำให้อสุจิผ่านเข้ามาผสมกับไข่ได้ยากขึ้น ทำให้เยื่อบุมดลูกบางลง ไม่เหมาะต่อการฝังตัวของไข่ Progesterone ในขนาดสูงๆ ทำให้ผนังมดลูก และกล้ามเนื้อมดลูกฝ่อไม่เจริญ 

## อาการไม่พึงประสงค์
อาจทำให้เกิดฝ้าขึ้นที่หน้า  น้ำหนักตัวเพิ่ม  ปวดศีรษะ เป็นต้น ทำให้ภาวะประจำเดือนผิดปกติ คือมีประจำเดือนกระปริดกระปรอย,ประจำเดือนมาไม่แน่นอน, สตรีบางคนประจำเดือนอาจไม่มาเลยในระหว่างที่ฉีดยาคุมกำเนิด  หลังจากหยุดฉีดยาคุมกำเนิดแล้ว โอกาสมีบุตรอีกจะช้า บางคนอาจเป็นปี หรือหลายปีก็ได้ ดังนั้นสตรีที่จะฉีดยาคุมกำเนิดควรเคยมีบุตรมาแล้ว หรือไม่ต้องการมีบุตรอีก

## ข้อห้ามใช้สำหรับยาฉีดคุมกำเนิด
* เลือดออกผิดปกติจากเยื้อมดลูกไม่ทราบสาเหตุ
* สตรีที่ยังไม่เคยมีบุตร
* โรคมะเร็งอวัยวะสืบพันธุ์  
* โรคเบาหวาน
* มีประวัติโรค Tromboembolism
* โรคตับ
* สงสัยหรือมีการตั้งครรภ์

## ตัวอย่างยาฉีดคุมกำเนิด
ยาฉีดคุมกำเนิดที่มี Progestogen อย่างเดียว เช่น Medroxyprogesterone acetate (DMPA) (Depo-Provera®, Depo-progesta®) ฉีดเข้ากล้ามเนื้อในขนาด 150 mg สามารถคุมกำเนิดได้ 3 เดือน  Norethisterone enanthate  (NET – EN) (Noristerat®) ฉีดเข้ากล้ามเนื้อในขนาด 200 mg สามารถคุมกำเนิดได้ 3 เดือน

## อ้างอิง

ฉีด
ลีมูซีน

thumb|ลีมูซีนเบนซ์ S600 Pullman

**ลีมูซีน** (limousine) หรือ **ลีโม** (limo) เป็นรถหรูหราที่มีลักษณะตัวรถที่ยาว มักจะมีสีเป็นสีดำหรือสีขาว มักจะเช่าใช้ในในโอกาสพิเศษ เช่น งานแต่งงาน การท่องเที่ยว หรืองานสังสรรค์
## อ้างอิง

## แหล่งข้อมูลอื่น

หมวดหมู่:รถยนต์
อ่าวกาลิฟอร์เนีย

**อ่าวกาลิฟอร์เนีย** (), **ทะเลกอร์เตส** () หรือ **ทะเลเบร์เมโฆ** () ตั้งอยู่ทางตะวันตกของประเทศเม็กซิโก ระหว่างคาบสมุทรบาฆากาลิฟอร์เนียกับพื้นที่แผ่นดินใหญ่ของประเทศ พื้นที่อ่าวเกิดจากการที่แนวเปลือกโลกเคลื่อนตัวสวนทางกันยาวขึ้นไปทางเหนือถึงสหรัฐ ซึ่งกลายเป็นแนวรอยเลื่อนแซนแอนเดรอัส

## อ้างอิง

## อ่านเพิ่ม
*  Studies by researchers, on both sides of the border, on the threats to the diversity of species in the gulf's waters.
*  An anthology of writings that describe Baja California, and the Gulf of California, from sources dated from the mid-sixteenth century to present.

## แหล่งข้อมูลอื่น

* CEDO Intercultural
* Desert Museum
* Friends of Wild Baja conserves and protects the critical habitats and biodiversity of The Gulf of California

กาลิฟอร์เนีย
กาลิฟอร์เนีย
รีไรต์

**รีไรต์** () เป็นเกมคอมพิวเตอร์แนววิชวลโนเวลที่สร้างโดยคีย์ ใช้เล่นในคอมพิวเตอร์ส่วนบุคคล ปัจจุบันได้รับการดัดแปลงเป็นภาพยนตร์การ์ตูนแล้ว

## แหล่งข้อมูลอื่น
* เว็บไซต์ทางการ  
* 

หมวดหมู่:เกมสำหรับวินโดวส์
หมวดหมู่:มังงะ

หมวดหมู่:อะนิเพล็กซ์
หมวดหมู่:มังงะของสำนักพิมพ์อิจิจินชะ
ลิตเติลบัสเตอส์!

***ลิตเติลบัสเตอส์!*** () เป็นเกมคอมพิวเตอร์แนววิชวลโนเวล เกมที่ 6 ที่พัฒนาโดยคีย์ วางจำหน่ายเมื่อ 27 กรกฎาคม พ.ศ. 2550 โดยกำหนดให้มีเรตเป็น ทั่วไป สำหรับเวอร์ชันเอโระเกะ จะใช้ชื่อว่า *Little Busters! Ecstasy* วางจำหน่ายเมื่อ 25 กรกฎาคม พ.ศ. 2551 สำหรับวินโดว์ส, แตกต่างกับเกม  *Kanon* และ *Air* ที่จะวางจำหน่ายเวอร์ชันเอโระเกะก่อน ต่อมาก็ได้มีการพอร์ต ไปยังเครื่องเล่นต่างๆ ได้แก่ PlayStation 2, PlayStation Portable, PlayStation Vita, และ PlayStation 3 เนื้อเรื่องของเกมเกี่ยวกับ ชีวิตของ นาโอเอะ ริกิ นักเรียนมัธยมปลาย ซึ่งเป็นสมาชิกของกลุ่มเพื่อนสมัยเด็กชื่อ Little Busters ซึ่งริกิได้พาผู้หญิงหลายคน เข้ากลุ่มเพื่อจะได้เพียงพอต่อการเล่นเบสบอล

หมวดหมู่:อนิเมะที่ออกฉายในปี พ.ศ. 2556
หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชันแบบพกพา
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:มังงะของสำนักพิมพ์อิจิจินชะ
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
นโยบายพลังงานแห่งสหรัฐอเมริกา

**นโยบายพลังงานแห่งสหรัฐอเมริกา** จัดตั้งโดยองค์กรทั้งระดับท้องถิ่น ระดับรัฐ และระดับชาติของสหรัฐอเมริกา ให้ความในเรื่องของการผลิตพลังงาน การถ่ายโอนพลังงานและการบริโภค นโยบายพลังงานนี้อาจหายรวมถึง กฎหมายพลังงาน ความร่วมมือทางพลังงานระหว่างประเทศ ธุรการ การส่งเสริมการลงทุน การให้คำแนะนำด้านการอนุรักษ์พลังงาน การชำระภาษี และนโยบายสาธารณะอื่นๆ บางนโยบายก็เป็นแผนการของรัฐบาลมานานหลายปีแล้ว เช่น *การควบคุมราคาให้[[น้ำมันเบนซิน]]ไม่ให้เกิน 1.00 [[ดอลลาร์สหรัฐ|ดอลลาร์สหรัฐ]]ต่อ 1 [[แกลลอน]]* (ตั้งแต่สมัยประธานาธิบดีนิกสัน) และสหรัฐอเมริกาจะไม่นำเข้าน้ำมันในปริมาณสูงเท่ากับที่นำเข้าปี 1977 อีก (สมัยประธานาธิบดีชาร์เตอร์)  แต่ก็ยังไม่ได้มีการวางแผนนโยบายระยะยาวเนื่องจากเกรงว่าอาจจะล้มเหลวได้ บทบัญญัตินโยบายทางด้านพลังงานที่ผ่านที่ประชุมสภาผู้แทนราษฎรและวุฒิสภามีเพียง 3 บทเท่านั้น คือ บทบัญญัติของปี 1992, 2005 และ 2007 เนื่องจากสหรัฐอเมริกาไม่ยอมลงนามในอนุสัญญาเกียวโตว่าด้วยการปล่อยแก๊สคาร์บอนไดออกไซด์ อันเป็นสาเหตุที่ทำให้เกิดปรากฏการณ์โลกร้อนนั้น ทำให้มีความต้องการบังคับให้ผู้ปล่อยแก๊สคาร์บอนไดออกไซด์นี้ต้องเสียภาษี ดังนั้น ผู้สมัครชิงตำแหน่งประธานาธิบปีสหรัฐอเมริกาหลายคนจึงได้เน้นนโยบายด้านนี้ โดยบางคนเห็นด้วยกับการเก็บภาษีการปล่อยแก๊สคาร์บอนได้ออกไซด์ และหันมาเน้นการพัฒนาพลังงานสะอาดมากยิ่งขึ้น

## อ้างอิง

หมวดหมู่:พลังงานในสหรัฐอเมริกา
หมวดหมู่:นโยบายพลังงานแบ่งตามประเทศ
โฮโนลูลู

**โฮโนลูลู** () เป็นเมืองหลวงรัฐและเมืองที่มีประชากรหนาแน่นที่สุดของรัฐฮาวาย สหรัฐอเมริกา แม้ว่า *โฮโนลูลู* จะหมายถึงเมืองที่ทอดตัวยาวไปตามชายฝั่งด้านทิศใต้ของเกาะ แต่โดยทั่วไปแล้วชื่อนี้มักเป็นที่เข้าใจกันว่าหมายถึงเกาะโอวาฮูทั้งเกาะ โฮโนลูลูมีความหมายในภาษาฮาวายว่า "อ่าวแห่งความสงบ" หรือ "สถานที่แห่งความสงบ" โดย "สงบ" ในที่นี้หมายถึง ความสงบจากเรื่องร้าย ๆ ต่าง ๆ ในชีวิตของผู้คนชาวเมือง

เมืองโฮโนลูลูทอดยาวไปตามชายฝั่งด้านทิศใต้ของเกาะโอวาฮู การสำมะโนประชากรปี ค.ศ. 2000 พบว่าเมืองนี้มีประชากรอาศัยอยู่ 371,657 คน

## ประวัติ

## ภูมิศาสตร์

## ภูมิอากาศ
โฮโนลูลูมีลักษณะภูมิอากาศแบบกึ่งแห้งแล้ง ปริมาณฝนรวมทั้งปีค่อนข้างต่ำ โดยส่วนใหญ่ฝนตกในฤดูหนาวและแห้งแล้งในฤดูร้อน อุณหภูมิระหว่างฤดูร้อนและฤดูหนาวแตกต่างกันไม่มากนัก โดยเดือนสิงหาคมเป็นเดือนที่ร้อนที่สุด มีอุณหภูมิสูงสุดเฉลี่ย 31.6 องศาเซลเซียส และเดือนมกราคมเป็นเดือนที่หนาวที่สุด มีอุณหภูมิสูงสุดเฉลี่ย 26.9 องศาเซลเซียส

นับตั้งแต่ปี 1940 โฮโนลูลูมีสถิติอุณหภูมิสูงสุดเป็นประวัติการณ์อยู่ที่ 95 องศาฟาเรนไฮต์ (35 องศาเซลเซียส) ในวันที่ 19 กันยายน 1994 และ 31 สิงหาคม 2019 ส่วนสถิติอุณหภูมิต่ำสุดเป็นประวัติการณ์อยู่ที่ 52 องศาฟาเรนไฮต์ (11 องศาเซลเซียส) ในวันที่ 20 มกราคม 1969

โฮโนลูลูมีฝนตกเฉลี่ย 89 วันต่อปี ปริมาณหยาดน้ำฟ้ารวมทั้งปีประมาณ 400 มิลลิเมตร และมีแสงแดดรวมทั้งปีสูงถึง 3,000 ชั่วโมง

## การเมืองการปกครอง
โฮโนลูลูเป็นสถานที่เดียวที่เป็นเมืองในหมู่เกาะฮาวาย มีรัฐบาลท้องถิ่นปกครองตนเองเทียบเทียมกับระดับประเทศ เกาะโอวาฮูมีพื้นที่ประมาณ 1,600 ตารางกิโลเมตรอยู่ภายใต้การบริหารของ "เมืองและประเทศโฮโนลูลู"

## เศรษฐกิจ

## วัฒนธรรม

## อ้างอิง

## แหล่งข้อมูลอื่น

* 
* City & County of Honolulu official site
* Hawaii Visitors and Convention Bureau
* Listings of jazz performing arts in Honolulu 
* Honolulu informational travel guide 

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐฮาวาย
หมวดหมู่:เมืองหลวงของรัฐสิ้นสภาพ
*
ชวกิจ บุย

**ชวกิจ บุย** หรือ **โรเบิร์ต ทาดาชิ บุย** ()  เป็นนักแข่งรถฟอร์มูลาทีมชาติไทย ซึ่งสร้างชื่อด้วยรถแข่งสีเหลืองติดสติ๊กเกอร์ธงไตรรงค์และคำขวัญ “Racing For Thailand”    

## ประวัติ
**โรเบิร์ต ทาดาชิ บุย** เกิดในประเทศไทย โดยมีคุณพ่อเป็นชาวอเมริกันชื่อ "โรเบิร์ต จอร์จ" ส่วนคุณแม่เป็นชาวญี่ปุ่นชื่อว่า "ฟูมิโกะ บุย" ที่ย้ายเข้ามาดำเนินกิจการด้านสถาปนิกในประเทศไทยเพื่อดูแลการสร้างสนามกีฬาอินดอร์สเตเดี้ยมหัวหมาก  เข้าเรียนที่โรงเรียนจิตรลดาตั้งแต่ชั้นประถมปีที่ 1 - ชั้นมัธยมปีที่ 2 จากนั้นก็ย้ายไปเรียนต่อในโรงเรียนนานาชาติจนจบมัธยม ก่อนจะไปเรียนต่อปริญญาตรีที่มหาวิทยาลัยเปปเปอร์ไดน์ มาลิบู แคลิฟอร์เนีย สหรัฐอเมริกา สาขาธุรกิจระหว่างประเทศ  

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงพระกรุณาโปรดเกล้าฯ พระราชทานชื่อไทยว่า “ชวกิจ บุย” อันมีความหมายว่า “กิจการที่รวดเร็ว”

## การแข่งรถ
ชวกิจ บุย เข้าร่วมการทดสอบเพื่อหานักแข่งหน้าใหม่ของค่ายบีเอ็มดับเบิลยู และได้เป็น 1 ใน 25 นักแข่งที่ได้ทุนจากบีเอ็มดับเบิลยู สปอร์ต และ 1 ใน 5 คนของนักแข่งบีเอ็มดับเบิลยูเอเชียนสกอร์ลาร์ชิพ  
และ คว้ารางวัลดาวรุ่งแห่งปี 2004 ในรายการฟอร์มูลา บีเอ็มดับเบิลยู สกอร์ลาร์ชิพ ต่อมาก็ร่วมทีมมาริทัลเรสซิ่ง คว้าชัยชนะ จากฟอร์มูลาซัพพอร์ต คว้าที่ 2 ในรายการ ฟอร์มูลาบีเอ็มดับเบิลยู เวิลด์ ไฟนอล 2006 และเขาคว้าแชมป์ได้ ที่ 1 ในรุ่นนักแข่งเอเชียในรายการ ฟอร์มูลา เรโนลต์ (Asian Formula Renault Challenge) ที่ปักกิ่ง

## สถิติการแข่งขัน
มีสถิติดังต่อไปนี้

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:ชาวไทยเชื้อสายอเมริกัน
หมวดหมู่:ชาวไทยเชื้อสายญี่ปุ่น
หมวดหมู่:นักแข่งรถชาวไทย
หมวดหมู่:บุคคลจากโรงเรียนจิตรลดา
หมวดหมู่:นักกีฬาจากกรุงเทพมหานคร
ธงชาติวานูวาตู

**[[ธงชาติ]][[วานูวาตู]]** เป็นธงสี่เหลี่ยมผืนผ้า กว้าง 19 ส่วน ยาว 36 ส่วน ภายในแบ่งเป็นสามส่วนด้วยแนวเส้นแบ่งรูปตัว "Y" สีเหลืองขอบดำตามแนวนอน ครึ่งบนของธงเป็นพื้นสีแดง ครึ่งล่างเป็นพื้นสีเขียว ที่พื้นช่องสามเหลี่ยมด้านคันธงเป็นพื้นสีดำ มีรูปใบเฟิร์นนาเมลี (namele) สองใบไขว้กันในวงเขี้ยวหมูป่า ธงนี้ประกาศใช้เมื่อวันที่ 13 กุมภาพันธ์ พ.ศ. 2523 โดยเป็นแบบธงที่ออกแบบโดยศิลปินในประเทศและได้รับเลือกจากรัฐสภาในขั้นสุดท้าย

ที่มาของสีในธงชาติทั้ง 4 สี คือ สีแดง สีเขียว สีดำ และ สีเหลือง มาจากสีของพรรควานูอากูปาตี (Vanua'aku Pati- พรรคแผ่นดินของเรา) ซึ่งเป็นพรรคการเมืองที่นำพาประเทศวานูวาตูให้ได้รับเอกราชในปี พ.ศ. 2523 ส่วนความหมายของสีธงแต่ละสีนั้น สีเขียวหมายถึงความมั่งคั่งของแผ่นดิน สีแดงหมายถึงเลือดของมนุษย์และหมูป่า และสีดำเป็นเครื่องหมายของชนชาตินิวานูวาตู (เป็นคำเรียกชาวโพลีเนเชียนที่อยู่ในประเทศวานูวาตู) ส่วนแถบคล้ายอักษร "Y" สีเหลืองขอบดำนั้น นายกรัฐมนตรีแห่งวานูวาตูได้ขอให้เพิ่มเข้าไปในธงชาติ เพื่อเน้นให้พื้นสีดำเด่นขึ้น เฉพาะตัวแถบสีเหลืองนั้น หมายถึงคำสอนของพระผู้เป็นเจ้าที่สอดแทรกอยู่ในวิถีชีวิตของชาวเกาะในมหาสมุทรแปซิฟิก ทั้งนี้ ประเทศวานูวาตูมีประชากรเกือบร้อยละ 90 นับถือศาสนาคริสต์

รูปเขี้ยวหมูป่าสีเหลืองในพื้นสีดำเป็นเครื่องรางอย่างหนึ่งของชาวเกาะ หมายถึงความเจริญรุ่งเรือง ภายในวงเขี้ยวนั้นคือใบเฟิร์นนาเมลี ซึ่งเป็นพืชในท้องถิ่น 2 ใบไขว้กัน หมายถึงสันติภาพ ใบเฟิร์นเหล่านี้มีใบย่อยรวมกัน 39 ใบ หมายถึง จำนวนสมาชิกรัฐสภาของวานูวาตู ซึ่งมีทั้งหมาย 39 ที่นั่ง

## แหล่งข้อมูลอื่น

* 

วานูวาตู
วานูวาตู
หมวดหมู่:ธงในประเทศวานูวาตู
หมู่เกาะญี่ปุ่น

**หมู่เกาะญี่ปุ่น** (; ) ตั้งอยู่ตะวันออกสุดของแผ่นเปลือกโลกยูเรเชีย ถัดจากคาบสมุทรเกาหลี และตะวันตกของมหาสมุทรแปซิฟิก เกิดจากการชนกันระหว่างแผ่นเปลือกโลก 4 แผ่น ได้แก่ แผ่นเปลือกโลกแปซิฟิก ยูเรเชีย ฟิลิปปินส์ และอเมริกาเหนือ เมื่อกว่า 25 ล้านปีก่อน เป็นที่ตั้งของประเทศญี่ปุ่นในปัจจุบัน  ด้วยจำนวนเกาะกว่า 7,000 เกาะ โดยมีเกาะหลัก ๆ ได้แก่ เกาะฮกไกโด เกาะฮนชู เกาะชิโกะกุ และเกาะคีวชู

ซึ่งสภาพอากาศของเกาะญี่ปุ่นในตอนบน จะมีสภาพอากาศแบบป่าสนกึ่งขั้วโลก มีหิมะตกหนาทับถมกันหลายนิ้วในช่วงฤดูหนาว แต่ทว่าในตอนใต้ เช่น เกาะอิริโอะโมะเตะ มีสภาพอากาศที่อบอุ่นกว่าคล้ายป่าฝนเขตร้อน มีป่าโกงกาง ขณะที่ตอนกลางของเกาะฮนชูก็มีป่าแบบป่าดิบ อันเป็นผืนป่าดิบแห่งเดียวของโลกที่ตั้งอยู่ ณ เส้นรุ้งที่มีศูนย์กลางอยู่ที่ 36 องศาเหนือ ในขณะที่พื้นที่ ๆ อื่น ๆ ของโลกที่ตั้งอยู่ ณ เส้นรุ้งพิกัดเดียวกันกลับไม่มี ทั้งนี้เป็นผลมาจากสภาพอากาศที่เกิดจากกระแสน้ำอุ่น 2 กระแสหลักรอบเกาะญี่ปุ่น คือ กระแสน้ำอุ่นกุโรชิโว และกระแสน้ำโอยาชิโว

## อ้างอิง


ญี่ปุ่น
ญี่ปุ่น
ม
หมวดหมู่:หมู่เกาะภูเขาไฟรูปโค้ง
อีวา กรีน

**เอวา กาแอล เกรน** (; ; เกิดวันที่ 5 กรกฎาคม ค.ศ. 1980) เป็นนักแสดงและนางแบบชาวฝรั่งเศส เธอได้เริ่มแสดงละครเวทีก่อนที่จะทำการเปิดตัวในฐานะนักแสดงภาพยนตร์ชุด *[[The Dreamers (2003)|The Dreamers]]* (ค.ศ. 2003) ซึ่งเน้นการทะเลาะวิวาทมากกว่าหลายฉากเปลือยของเธอ เธอประสบความสำเร็จมีชื่อเสียงมากขึ้นเมื่อเธอได้ร่วมบทในภาพยนตร์ชุด *[[มหาศึกกู้แผ่นดิน]]* (ค.ศ. 2005) และภาพยนตร์เจมส์ บอนด์ ชุด *[[พยัคฆ์ร้ายเดิมพันระห่ำโลก]]* ที่ทำให้ได้เธอรับรางวัลรางวัลบาฟต้าในเวลาต่อมา

ตั้งแต่ ค.ศ. 2006 กรีนได้แสดงในภาพยนตร์อิสระหลายเรื่อง รวมถึง *[[Womb (ภาพยนตร์)|Womb]]*

## ชีวิตช่วงต้น
อีวา กรีน เกิดที่กรุงปารีส เธอเป็นลูกสาวของนักแสดงหญิงชาวฝรั่งเศสที่ชื่อ มาเลน โจแบ กับทันตแพทย์ชาวสวีเดนชื่อ วอลเตอร์ เกรน แม่ของเธอเป็นชาวฝรั่งเศสที่เกิดในแอลจีเรีย โดยแม่ของเธอมีเชื้อสายยิว กรีนเติบโตโดยไม่นับถือศาสนา เธอกล่าวว่า "ฉันรู้สึกเสมือนเป็นพลเมืองของโลก ชีวิตและละครนี้ไม่มีขอบเขตขวางกั้น" กรีนเป็นพี่ที่เกิดในช่วงสองนาทีก่อนหน้าน้องสาวฝาแฝดที่มีชื่อว่า จอย เธอเติบโตในเขต 17 ของกรุงปารีส ที่เธอได้เข้าเรียนในอเมริกันสคูลออฟปารีส กรีนได้อธิบายว่าครอบครัวของเธออยู่ในชนชั้น "กระฎุมพี" และได้กล่าวว่าน้องสาวของเธอต่างจากเธออย่างมาก กรีนมีผมสีบลอนด์เข้มแบบธรรมชาติ เธอได้ย้อมผมของเธอเป็นสีดำตั้งแต่อายุ 15 ปี นักแสดงหญิงชาวฝรั่งเศส-สวีเดนชื่อ มาริกา เกรน คือป้าของเธอ ส่วนดาราชื่อดังยุค 1980 ชื่อ เอซา ลังกินี เป็นลูกพี่ลูกน้องของเธอ

## ในสายอาชีพ
ใน ค.ศ. 2005 กรีนได้แสดงภาพยนตร์เรื่อง *[[มหาศึกกู้แผ่นดิน]]* กำกับโดย ริดลีย์ สก็อตต์ คู่กับ ออร์แลนโด บลูม และได้รับคัดเลือกเป็นผู้หญิงของบอนด์ 007 ตอน *[[พยัคฆ์ร้ายเดิมพันระห่ำโลก]]* (ค.ศ. 2006) คู่กับ แดเนียล เคร็ก ซึ่งเธอรับบทเป็น เวสเปอร์ ลินด์ และเป็นผู้หักเหชีวิตของเจมส์ บอนด์ ภาพยนตร์เรื่องนี้ เธอได้รับรางวัลบาฟต้า ในสาขานักแสดงหน้าใหม่

ค.ศ. 2007 เธอได้แสดงภาพยนตร์เรื่อง *[[อภินิหารเข็มทิศทองคำ]]* โดยมี นิโคล คิดแมน แสดงนำในเรื่องอีกด้วย

ในเดือนกุมภาพันธ์ ค.ศ. 2011 กรีนรับบทเป็น แองเจลีค บูคาร์ด ในภาพยนตร์ดัดแปลงของ ทิม เบอร์ตัน เรื่อง *[[ดาร์ค ชาโดว์ส แวมไพร์มึนยุค]]* (ค.ศ. 2012)

#### การเดินแบบ
นอกเหนือจากอาชีพการแสดงของเธอ กรีนได้ทำหน้าที่เป็นนางแบบให้แก่ไบรล์, เอ็มโพริโอ อาร์มานี, แลนโคม, ไฮเนเก้น และน้ำหอม "มิดไนท์พอยซัน" ของคริสเตียน ดิออร์ ในสื่อที่กำกับโดย หว่อง คาไว

## ชีวิตส่วนตัว
กรีนพิจารณาว่าตนเองเป็นพวกเนิร์ด เธอเป็นคนที่ไม่เชื่อในพระเจ้า และให้การสนับสนุนต่อองค์การยูนิเซฟ

## อ้างอิง

## แหล่งข้อมูลอื่น

* 
* Eva Green at Allmovie
* Eva Green – biography, filmography 

หมวดหมู่:นักแสดงฝรั่งเศส
หมวดหมู่:นางแบบฝรั่งเศส
หมวดหมู่:นักแสดงภาพยนตร์ชาวฝรั่งเศส
หมวดหมู่:นักแสดงจากปารีส
หมวดหมู่:บุคคลฝาแฝดจากประเทศฝรั่งเศส
หมวดหมู่:ชาวฝรั่งเศสเชื้อสายยิว
ร่องลึกบาดาลญี่ปุ่น

thumb|upright=1.5|แผนที่แสดงตำแหน่งร่องลึกบาดาลญี่ปุ่น

**ร่องลึกบาดาลญี่ปุ่น** (, *นิฮงไคโก*; ) คือร่องลึกก้นสมุทรที่อยู่ในแนววงแหวนไฟทางตะวันออกเฉียงเหนือของประเทศญี่ปุ่น ร่องลึกนี้ทอดตัวตั้งแต่หมู่เกาะคูริลยาวลงมาถึงหมู่เกาะอิซุ จุดที่ลึกที่สุดลึกถึง 8,046 เมตร ร่องลึกบาดาลญี่ปุ่นเป็นร่องลึกที่อยู่ระหว่างกลางร่องลึกก้นสมุทรคูริล–คัมชัตคาที่อยู่ทางเหนือ กับร่องลึกก้นสมุทรอิซุ–โองาซาวาระที่อยู่ทางใต้ แนวร่องลึกมีความยาวประมาณ 800 กม. ร่องลึกบาดาลญี่ปุ่นเกิดจากการที่แผ่นแปซิฟิกมุดตัวลงไปใต้แผ่นโอค็อตสค์ (แผ่นธรณีแปรสัณฐานขนาดเล็กที่แต่เดิมถูกพิจารณาว่าส่วนหนึ่งของแผ่นอเมริกาเหนือ) กระบวนการมุดตัวของเปลือกโลกทำให้เกิดร่องลึกขึ้น กิจกรรมการแปรสัณฐานแผ่นธรณีภาคที่มีอยู่อย่างต่อเนื่องในเขตมุดตัวบริเวณร่องลึกนี้เป็นสาเหตุหลักของแผ่นดินไหวและสึนามิในภาคเหนือของประเทศญี่ปุ่น เช่น แผ่นดินไหวและคลื่นสึนามิในโทโฮกุเมื่อปี 2554 อัตราการมุดตัวของร่องลึกบาดาลญี่ปุ่นอยู่ที่ 7.9–9.2 เซนติเมตรต่อปี

## อ้างอิง

หมวดหมู่:ภูมิศาสตร์ญี่ปุ่น
หมวดหมู่:ร่องลึกก้นสมุทรในมหาสมุทรแปซิฟิก
หมวดหมู่:ร่องลึกก้นสมุทร
บันทึกน้ำตาหนึ่งลิตร (หนังสือ)

**อิชิริตโตะรุโนะนะมิดะ** (; โรมะจิ: Ichi Rittoru no Namida; แปล: น้ำตาหนึ่งลิตร; “บันทึกแห่งน้ำตา” ก็เรียก) เป็นบันทึกประจำวันของอายะ คิโต (; โรมะจิ: Aya Kitō) (19 กรกฎาคม 2505—23 เมษายน 2531) ว่าด้วยประสบการณ์การป่วยเป็นโรคสไปโนเซระเบลลาร์อาแท็กเซียของผู้เขียน  โดยมารดาของอายะและแพทย์่ผู้รักษาร่วมเขียนในตอนสุดท้ายด้วยหลังจากอายะไม่สามารถเขียนหนังสือได้เองแล้ว บันทึกดังกล่าวได้รับการตีพิมพ์หลังจากที่ผู้เขียนเสียชีวิตไปแล้ว ด้วยแรงบันดาลใจจากหนังสือดังกล่าวได้มีการนำเรื่องไปสร้างเป็นละครโทรทัศน์และภาพยนตร์ในญี่ปุ่น ซึ่งต่อมาได้แพร่ภาพในหลายประเทศทั่วโลก หลักการออกอากาศดังกล่าวหนังสือจึงได้รับความสนใจอีกครั้งหนึ่งและได้รับการแปลเป็นภาษาต่างๆ รวมทั้งภาษาไทยด้วย

## เรื่องย่อ

### หนังสือ

อายะ คิโตป่วยเป็นสไปโนเซระเบลลาร์อาแท็กเซียเมื่ออายุได้สิบห้าปี โรคดังกล่าวกระทำให้บุคคลสูญเสียความสามารถในการควบคุมอวัยวะต่าง ๆ ของร่างกายตนเองโดยช้า ๆ แต่ความรู้สึกนึกคิดของบุคคลมิได้สูญเสียไปด้วย อายะทราบข่าวร้ายนี้หลังจากที่ตนเสียความสามารถดังกล่าวไปมากแล้ว อย่างไรก็ดี ปัจจุบันยังไม่มีหนทางเยียวยาโรค

แม้จะได้รับความช่วยเหลือจากครอบครัวโดยกรรมวิธีทางแพทย์ตลอดจนกรรมวิธีอื่น ๆ แต่ท้ายที่สุด อายะก็จำนนต่อโรคดังกล่าวและถึงแก่ความตายเมื่ออายุได้ยี่สิบห้าปี

### ภาพยนตร์

### ละครโทรทัศน์

: *ดูบทความหลักที่ [[บันทึกน้ำตาหนึ่งลิตร]]*

ละครโทรทัศน์ของญี่ปุ่นชื่อ “อิชิริตโตะรุโนะนะมิดะ” ออกอากาศทางสถานีโทรทัศน์ฟูจิใน พ.ศ. 2548 โดยสร้างขึ้นจากบันทึกดังกล่าวของอายะ ตัวละครหลักได้แก่ อายะ อิเกะอุชิ (Aya Ikeuchi) แสดงโดยเอริกะ ซะวะจิริ (Erika Sawajiri) ซึ่งเป็นเด็กหญิงที่ป่วยเป็นโรคสไปโนเซระเบลลาร์อาแท็กเซียและถึงแก่ความตายเช่นเดียวกับอายะ คิโต

## ดูเพิ่ม
* สไปโนเซระเบลลาร์อาแท็กเซีย

## แหล่งข้อมูลอื่น
* บันทึกของอายะฉบับแปลเป็นภาษาอังกฤษ
* บันทึกของอายะฉบับภาษาอังกฤษแปลจากฉบับภาษาจีน

หมวดหมู่:นวนิยาย
หมวดหมู่:วรรณกรรมญี่ปุ่น
หมวดหมู่:อนุทิน
ธงชาติซามัว

**ธงชาติซามัว** มีลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นสีแดง ที่มุมบนด้านคันธงมีสี่เหลี่ยมผืนผ้าพื้นสีน้ำเงินขนาดเล็ก ภายในรูปดังกล่าวมีดาวห้าแฉกสีขาวดวงใหญ่ 4 ดวง ดวงเล็ก 1 ดวง เรียงกันเป็นกลุ่มดาวกางเขนใต้ เริ่มใช้อย่างเป็นทางการเมื่อวันที่ 24 กุมภาพันธ์ พ.ศ. 2492 พื้นสีแดงหมายถึงความกล้าหาญ สีน้ำเงินหมายถึงเสรีภาพ สีขาวหมายถึงความบริสุทธิ์

เดิมดินแดนส่วนนี้ตกเป็นอาณานิคมของจักรวรรดิเยอรมนี ต่อมาถูกกองทัพนิวซีแลนด์เข้ายึดครองในช่วงสงครามโลกครั้งที่ 1 เมื่อวันที่ 29 สิงหาคม พ.ศ. 2457 หลังสิ้นสงคราม ซามัวก็ตกเป็นรัฐในอาณัติของนิวซีแลนด์อย่างเป็นทางการเมื่อวันที่ 7 พฤษภาคม พ.ศ. 2462 และได้รับการรับรองจากสันนิบาตชาติเมื่อในเดือนธันวาคม พ.ศ. 2463 นับแต่นั้นมาจนถึงปี พ.ศ. 2540 ดินแดนนี้เป็นที่รู้จักกันดีในชื่อซามัวตะวันตก 
(ซามัวส่วนที่เหลือตกเป็นของสหรัฐอเมริกา เรียกว่า อเมริกันซามัว) ตราแผ่นดินของซามัวนับตั้งแต่ตกเป็นอาณานิคมของสหราชอาณาจักรผ่านทางนิวซีแลนด์นั้น  เป็นรูปต้นปาล์ม 3 ต้นอยู่ในวงกลม ตราดังกล่าวนี้ใช้ประกอบเข้ากับธงเรือของสหราชอาณาจักร (ธงเรือพลเรือนใช้สีแดง ธงเรือราชการใช้สีน้ำเงิน) สำหรับใช้เป็นธงประจำดินแดน จนถึงปี พ.ศ. 2492 อนึ่ง ซามัวได้รับเอกราชจากนิวซีแลนด์ในปี พ.ศ. 2505

## ลำดับภาพธงของซามัว

ไฟล์:Flag of Germany (1867–1919).svg|ธงชาติจักรวรรดิเยอรมนี สำหรับใช้เป็นธงของเยอรมันซามัว (1 มี.ค. 2443 - 29 ส.ค. 2457)
ไฟล์:Flag of German Samoa.svg|แบบธงของเยอรมันซามัว (ไม่เคยมีการใช้)
ไฟล์:Flag of New Zealand.svg|ธงชาตินิวซีแลนด์ สำหรับใช้เป็นธงของซามัว (29 ส.ค. 2457 - 30 ก.ค. 2465)
ไฟล์:Flag of the Samoa Trust Territory.svg|ธงเรือราชการซามัวตะวันตก (30 ก.ค. 2465 - 1 ม.ค. 2505)
ไฟล์:Flag of Samoa (1948-1949).svg|ธงชาติซามัวตะวันตก (26 พ.ค. 2491 - 24 ก.พ. 2492)


## ธงที่คล้ายคลึงกัน
ธงชาติซามัว 15 px มีลักษณะคล้ายคลึงกับธงชาติพม่า 15 px และ ธงชาติไต้หวัน 15 px เป็นอย่างมาก โดยเฉพาะในภาพธงที่ย่อลงจนมีขนาดเล็กมาก

## แหล่งข้อมูลอื่น

* 

หมวดหมู่:ธงในประเทศซามัว
ซามัว
หมวดหมู่:สัญลักษณ์ของประเทศซามัว
เจ้าจอมหม่อมราชวงศ์เฉียด ในรัชกาลที่ 5

**เจ้าจอมหม่อมราชวงศ์เฉียด ในรัชกาลที่ 5** เป็นหม่อมราชวงศ์คนแรก ในราชสกุล "ลดาวัลย์" เกิดเมื่อวันศุกร์ ที่ 30 ตุลาคม พ.ศ. 2416 เป็นธิดาของหม่อมเจ้าฉาย ลดาวัลย์ และ หม่อมฉิม ด้วยเหตุที่เป็นหม่อมราชวงศ์คนที่หนึ่งของราชสกุล  จึงมีชื่อเรียกกันว่า "คุณใหญ่"

ถวายตัวรับราชการในสำนักพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา   จนเมื่ออายุได้ 11 ปี จึงได้ถวายตัวรับราชการฝ่ายใน  ได้ทรงพระกรุณาโปรดเกล้าฯ พระราชทานให้โกนจุกในพระราชพิธีเฉลิมพระที่นั่งวโรภาษพิมาน ที่พระราชวังบางปะอิน จึงมีชื่อพระราชทานว่า "เฉียด"

ได้รับพระราชทานเครื่องราชอิสริยาภรณ์ตติยจุลจอมเกล้า เมื่อ พ.ศ. 2449 กับเหรียญรัตนาภรณ์ จปร.ชั้นที่ 3 เมื่อ พ.ศ. 2450 นอกจากนี้ยังได้รับพระราชทานตลับทองคำ เมื่อรับราชการครบ 10 ปี, หีบหมากทองคำ เมื่อรับราชการครบ 20 ปี และรับพระราชทานเงินเบี้ยหวัด ปีละ 30 ชั่งด้วย

ความสามารถของท่านในหน้าที่ราชการ เป็นผู้ที่ทรงไว้วางพระราชหฤทัย รับหน้าที่ปอกผลไม้เครื่องต้นทุกมื้อ พร้อมกับเจ้าจอมน้อม ซึ่งเป็นผู้มีชื่อมากในด้านการปอกมะปรางริ้วสมัยนั้น คุณจอมเชียดเวลานั้นยังปอกมะปรางริ้วไม่เป็น ท่านก็พยายามปอกยัดก้นโถ จนกระทั่งปอกได้ดี เชิดหน้าชูตาขึ้นปากโถได้ นอกจากนี้ยังเป็นคนละเอียดลออยิ่ง เป็นต้นว่า  ท่านเป็นผู้มีหน้าที่เก็บเครื่องเพชร ของสมเด็จฯ เจ้าฟ้าฯ กรมขุนพิจิตรเจตจันทร์ ความละเอียดของท่าน เช่น เข็มกลัดรูปผีเสื้อ ปีกฝังเพชรกี่เม็ดก็บอก  ลายฝังนิลกี่เม็ดก็บอก หัวฝังเพชรกี่เม็ดก็บอก ทั้งยังวาดภาพกำกับด้วยดินสอลงไว้ด้วย หากชิ้นไหนชำรุดก็จดบอกไว้ในรายการ ซึ่งการจะทำเช่นนี้ได้ จะต้องเป็นคนที่ละเอียดและแช่มช้าที่สุด หาได้ยาก

ที่สำคัญ ท่านยังมีฝีมือในการเย็บจีวรตะเข็บ 2 ชั้น อันเป็นจีวรเฉพาะพระธรรมยุติกนิกาย โดยการถ่ายทอดประทานจาก พระเจ้าบรมวงศ์เธอ พระองค์เจ้าอรไทยเทพกัญญา พระราชธิดาในรัชกาลที่ 4 ดังนั้นท่านจึงได้มีโอกาสเย็บไตรครอง ถวายพระบาทสมเด็จพระปกเกล้าเจ้าอยู่หัว เมื่อผนวช โดยพระราชเสาวนีย์ของ สมเด็จพระศรีพัชรินทราบรมราชินีนาถ

ภายหลังสิ้นรัชกาลที่ 5  ท่านได้กราบถวายบังคมลาออกจากพระบรมมหาราชวัง มาพำนักในเขตพระราชวังสวนสุนันทา โดยอยู่กับเจ้าจอมหม่อมราชวงศ์สดับ ในรัชกาลที่ 5 จนเมื่อมีการเปลี่ยนการปกครองเมื่อ พ.ศ. 2475 แล้ว ท่านจึงได้ออกจากสวนสุนันทา มาอยู่ที่ทับสุข ภายในเขตวัดเขาบางทราย จังหวัดชลบุรี  

บั้นปลายชีวิตท่านมีอาการป่วยเป็นต้อ การรักษาไม่ได้ผล ท่านจึงได้ตาบอด จนถึงอนิจกรรม เมือ่วันที่ 30 มิถุนายน พ.ศ. 2501

## เครื่องราชอิสริยาภรณ์
*  
*  

## ลำดับสาแหรก




## อ้างอิง

หมวดหมู่:หม่อมราชวงศ์
หมวดหมู่:ราชสกุลลดาวัลย์
หมวดหมู่:พระภรรยาในรัชกาลที่ 5
หมวดหมู่:เจ้าจอม
หมวดหมู่:คนตาบอด
หมวดหมู่:ผู้ได้รับเหรียญรัตนาภรณ์ จ.ป.ร.3
กระดูกท้ายทอย

**กระดูกท้ายทอย** () เป็นกระดูกรูปจานรองแก้วที่อยู่ด้านหลังและด้านล่างของกะโหลกศีรษะ มีรูปร่างเป็นรูปสี่เหลี่ยมคางหมูและโค้ง มีช่องขนาดใหญ่รูปวงรีเรียกว่า ฟอราเมน แมกนัม (foramen magnum) ซึ่งเป็นทางเชื่อมระหว่างโพรงกะโหลก (cranial cavity) และคลองกระดูกสันหลัง (vertebral canal) แบ่งออกเป็นส่วนต่างๆ ดังนี้

* ส่วนแผ่นโค้งด้านหลังฟอราเมน แมกนัม เรียกว่า สความา ออกซิปิตาลิส (squama occipitalis)
* ส่วนหนา รูปร่างสี่เหลี่ยมผืนผ้าด้านหน้าฟอราเมน แมกนัม เรียกว่า ส่วนเบซิลาร์ของกระดูกท้ายทอย (basilar part of occipital bone)
* ด้านข้างทั้งสองข้างของฟอราเมน แมกนัม เรียกว่า ส่วนข้างของกระดูกท้ายทอย (lateral parts of occipital bone)

## ฟอราเมน แมกนัม

ฟอราเมน แมกนัม (foramen magnum) เป็นช่องเปิดรูปไข่ขนาดใหญ่ ซึ่งมีเส้นผ่านศูนย์กลางยาว (แกนเอก) ในแนวหน้าหลัง ทางด้านหน้าจะแคบกว่าทางด้านหลังเพราะมีปุ่มกระดูกท้ายทอย (occipital condyle) อยู่

ช่องนี้เป็นทางผ่านของเมดัลลา ออบลองกาตา (medulla oblongata) และเยื่อหุ้ม, เส้นประสาทแอคเซสซอรี (accessory nerves) , หลอดเลือดแดงเวอร์ทีบรัล (vertebral arteries) , หลอดเลือดแดงแอนทีเรียร์สไปนัล (anterior spinal arteries) และหลอดเลือดแดงโพสทีเรียร์สไปนัล (posterior spinal arteries) , เยื่อคลุม (membrana tectoria) , และเอ็นเอลาร์ (alar ligaments)

## มุมกระดูก
* **มุมด้านบน** (superior angle) ของกระดูกท้ายทอยเกิดข้อต่อกับมุมด้านท้ายทอยของกระดูกข้างขม่อม (parietal bones) ซึ่งในระยะทารกในครรภ์สัมพันธ์กับตำแหน่งของกระหม่อมหลัง (posterior fontanelle)
* **มุมด้านล่าง** (inferior angle) รวมเข้ากับตัวกระดูกสฟีนอยด์ (sphenoid)
* **มุมด้านข้าง** (lateral angles) ตั้งอยู่ที่ส่วนปลายของร่องกระดูกสำหรับโพรงหลอดเลือดดำตามขวาง (transverse sinuses) ซึ่งจรดกับช่องว่างระหว่างมุมกกหูของกระดูกข้างขม่อม (mastoid angle of the parietal) กับส่วนกกหูของกระดูกขมับ (mastoid part of the temporal)

## ขอบกระดูก
* **ขอบด้านบน** (superior borders) เชื่อมจากมุมด้านบนและมุมด้านข้าง มีลักษณะเป็นฟันเลื่อยที่ลึกซึ่งเกิดข้อต่อกับขอบด้านท้ายทอยของกระดูกข้างขม่อม เกิดเป็นรอยประสานท้ายทอย (lambdoid suture)
* **ขอบด้านล่าง** (inferior borders) เชื่อมจากมุมด้านข้างและมุมด้านล่าง ส่วนบนของขอบกระดูกด้านนี้ต่อกับส่วนกกหูของกระดูกขมับ และส่วนล่างต่อกับส่วนพีทรัสของกระดูกขมับ (petrous part of the temporal) ทั้งสองส่วนของขอบด้านล่างนี้แบ่งแยกออกจากกันด้วยส่วนยื่นเรียกจูกูลาร์ โพรเซส (jugular process) รอยเว้าบนพื้นผิวด้านหน้าของส่วนยื่นนี้เป็นส่วนหลังของจูกูลาร์ ฟอราเมน (jugular foramen)

## โครงสร้าง
กระดูกท้ายทอยก็เช่นเดียวกับกระดูกหุ้มสมองชิ้นอื่นๆ ซึ่งตรงกลางจะเป็นกระดูกเนื้อโปร่ง (cancellous) ส่วนของสัน โหนก ปุ่มกระดูก และส่วนหน้าของส่วนเบซิลาร์จะมีลักษณะหนา แต่แอ่งด้านในจะบาง โปร่งแสง

## ภาพอื่นๆ

 Image:Illu cranial bones.jpg|กระดูกหุ้มสมอง
 Image:Gray187.png|มุมมองด้านล่างของฐานกะโหลกศีรษะ
 Image:Gray307.png|แนวกระดูกสันหลังส่วนคอตอนต้น แสดงกระดูกและเอ็นของข้อต่อบริเวณท้ายทอย
 Image:Gray308.png|ภาพตัดแบ่งซ้ายขวาผ่านกระดูกท้ายทอยและกระดูกสันหลังส่วนคอสามชิ้นแรก
 Image:Gray409.png|กล้ามเนื้อต่างๆ ที่เชื่อมรยางค์บนและกระดูกสันหลัง
 Image:Gray792.png|ส่วนบนของ medulla spinalis และสมองส่วนกลางและส่วนหลัง มองทางด้านหลัง
 Image:Gray1031.png|กล้ามเนื้อของคอหอย และหลอดเลือดกับเส้นประสาทที่เกี่ยวข้อง มุมมองจากด้านหลัง


หมวดหมู่:ระบบโครงกระดูก
หมวดหมู่:กะโหลกศีรษะ
ท้ายทอย

**ท้ายทอย** () เป็นศัพท์เรียกส่วนหลังของศีรษะ

## ความสำคัญทางคลินิก
การบาดเจ็บที่ท้ายทอยอาจทำให้เกิดการแตกของฐานกะโหลก (basilar skull fracture)

การระบุตำแหน่งของท้ายทอยของทารกในครรภ์มีความสำคัญในสูติศาสตร์

## อ้างอิง

## ดูเพิ่ม
* กระดูกท้ายทอย (occipital bone)

## แหล่งข้อมูลอื่น
* 

หมวดหมู่:บทความเกี่ยวกับ กายวิภาคศาสตร์ ที่ยังไม่สมบูรณ์
หมวดหมู่:ศีรษะและคอ
พายุไซโคลนนาร์กิส (พ.ศ. 2551)

**พายุหมุนนาร์กิส** () หรือ**พายุหมุนนาร์กิสอันมีความรุนแรงระดับสูง** () [ระดับความรุนแรง: **01B**, กำหนดโดยศูนย์ความร่วมมือระหว่างกองทัพเรือและกองทัพอากาศแห่งสหรัฐอเมริกาเพื่อการเตือนภัยไต้ฝุ่น (Joint Typhoon Warning Center of US’s Navy and Air Forces)] เป็นพายุหมุนเขตร้อนที่มีความรุนแรงระดับสูง ซึ่งกระทำให้เกิดภาวะแผ่นดินถล่ม (landfall) และภาวะมหันตภัย (catastrophe hazard) ในประเทศพม่าเมื่อวันที่ 2 พฤษภาคม พ.ศ. 2551 ส่งผลให้ชาวพม่าเสียชีวิตมากกว่า 130,000 คน ทั้งนี้ เมื่อ พ.ศ. 2549 พายุหมุนมาลา (อังกฤษ: Cyclone Mala) ก็ได้ก่อให้เกิดภาวะเช่นเดียวกันในประเทศพม่า

## ประวัติพายุ

พายุหมุนนาร์กิสนี้เป็นพายุที่อุบัติขึ้นเป็นลูกแรกในบรรดาที่จะบังเกิดในฤดูพายุไซโคลนมหาสมุทรอินเดียเหนือ พ.ศ. 2551

พายุหมุนนาร์กิสเริ่มตั้งเค้าเมื่อวันที่ 27 เมษายน พ.ศ. 2551 ณ อ่าวเบงกอลตอนกลาง ในระยะเริ่มแรก พายุหมุนนาร์กิสเคลื่อนตัวไปทางตะวันตกเฉียงเหนือโดยช้า สภาพเกื้อหนุนในบริเวณดังกล่าวส่งผลให้พายุมีกำลังรุนแรงขึ้นอย่างรวดเร็ว อย่างไรก็ดี บรรยากาศแห้งแล้งในวันที่ 29 เมษายน พ.ศ. 2551 เป็นเหตุให้พายุอ่อนกำลังลง และเปลี่ยนทิศทางไปยังภาคตะวันออกของโลก ซึ่งพายุได้ทวีความรุนแรงโดยมีความเร็วลมสูงสุด (peak wind) อย่างน้อย 165 กิโลเมตรต่อหนึ่งชั่วโมง และต่อมาศูนย์ความร่วมมือระหว่างกองทัพเรือและกองทัพอากาศแห่งสหรัฐอเมริกาเพื่อการเตือนภัยไต้ฝุ่นแถลงว่า ความเร็วลมสูงสุดของพายุหมุนนี้จะทวีเป็นสองร้อยสิบห้ากิโลเมตรต่อหนึ่งชั่วโมง

หลังจากที่พายุหมุนนาร์กิสขึ้นฝั่งที่ภาคอิรวดี ประเทศพม่า โดยมีกำลังลมใกล้เคียงกับความเร็วลมสูงสุด และพัดผ่านนครย่างกุ้งแล้ว ก็ได้อ่อนตัวลงตามลำดับและสลายตัวไป ณ บริเวณชายแดนไทยกับพม่า

## เหตุการณ์พายุหมุนนาร์กิส พ.ศ. 2551

พายุนาร์กิสอันเป็นพายุลูกแรกตามฤดูพายุไซโคลนมหาสมุทรอินเดียเหนือ พ.ศ. 2551 ได้พัดผ่านดินแดนแถบมหาสมุทรดังกล่าวเมื่อปลายเดือนเมษายนถึงต้นเดือนพฤษภาคม 2551 ซึ่งก่อภาวะมหันตภัยทุกบริเวณโดยเฉพาะในพม่าปรากฏรายงานผู้เสียชีวิตกว่าสองหมื่นคนและผู้สูญหายกว่าสี่หมื่นคน อย่างไรก็ดี รัฐบาลพม่าไม่ได้ใส่ใจแก้ไขสถานการณ์เท่าที่ควร ทำให้เกิดเสียงวิพากษ์วิจารณ์และความพยายามจากหลายฝ่ายที่จะเปลี่ยนใจรัฐบาลพม่า

## ดูเพิ่ม
* พายุหมุนเขตร้อน
* เหตุการณ์พายุหมุนนาร์กิส พ.ศ. 2551

## แหล่งข้อมูลอื่น
* 
* 

นาร์กิส
หมวดหมู่:พายุหมุนเขตร้อน
หมวดหมู่:พายุไซโคลน
หมวดหมู่:ภัยธรรมชาติในปี พ.ศ. 2551
หมวดหมู่:พายุไซโคลนในประเทศพม่า
หมวดหมู่:ประเทศพม่าในปี พ.ศ. 2551
รายชื่อตอนในแคลนนาด

รายชื่อตอนของอนิเมะเรื่อง *[[แคลนนาด (เกม)|แคลนนาด]]*

## แคลนนาด

## แคลนนาดอาฟเตอร์สตอรี

## อ้างอิง
*Story ''Clannad'' official anime website 
*Story ''Clannad After Story'' official anime website 

หมวดหมู่:แคลนนาด (วิชวลโนเวล)
คแคลนนาด
วินาที

**วินาที** () เป็นหน่วยฐานของเวลาในระบบหน่วยวัดระหว่างประเทศ (เอสไอ) และยังเป็นหน่วยเวลาในระบบการวัดอื่น เท่ากับ 1 ส่วน 60 ของนาที ระหว่าง ค.ศ. 1000 เมื่ออัลบิรูนี (al-Bīrūnī) ใช้วินาที ถึง ค.ศ. 1960 วินาทีนิยามว่าเป็น 1/86,400 ของวันสุริยคติเฉลี่ย (mean solar day) ซึ่งยังเป็นนิยามที่ใช้ในบริบททางดาราศาสตร์และกฎหมายอยู่บ้าง ระหว่าง ค.ศ. 1960 ถึง 1967 วินาทีนิยามในแง่คาบการโคจรของโลกรอบดวงอาทิตย์ใน ค.ศ. 1900 แต่ปัจจุบันนิยามอย่างแม่นยำขึ้นในแง่อะตอม วินาทีอาจวัดโดยใช้นาฬิกากล ไฟฟ้าหรืออะตอม

การสังเกตทางดาราศาสตร์ในห้วงคริสต์ศตวรรษที่ 19 และ 20 เปิดเผยว่าวันวันสุริยคติเฉลี่ยค่อย ๆ ยาวขึ้นแต่วัดได้ และความยาวของปีสุริยคติก็ไม่สามารถพยากรณ์ได้ทั้งหมดเช่นกัน ฉะนั้นการเคลื่อนที่ดวงอาทิตย์–โลกจึงไม่ถูกพิจารณาว่าเป็นพื้นฐานนิยามที่เหมาะสมต่อไป เมื่อมีการคิดค้นนาฬิกาอะตอม การนิยามวินาทีโดยยึดคุณสมบัติหลักมูลแห่งธรรมชาติจึงเป็นไปได้ นับแต่ ค.ศ. 1967 นิยามวินาทีเป็น

ใน ค.ศ. 1997 คณะกรรมการชั่งตวงวัดระหว่างประเทศยืนยันว่านิยามข้างต้น "หมายถึงอะตอมซีเซียมในสถานะพักที่อุณหภูมิ 0 เคลวิน"

วินาทียังเป็นหน่วยฐานของเวลาในระบบหน่วยวัดเซนติเมตร-กรัม-วินาที, เมตร-กิโลกรัม-วินาที, เมตร-ตัน-วินาที และฟุต-ปอนด์-วินาที

## นิรุติศาสตร์
ที่มาของคำ: คำว่า "วินาที" มาจากภาษาสันสกฤต "विनाडी" (vināḍī) ซึ่งแปลว่า หน่วยเวลาที่เล็กมาก โดยแยกได้เป็น:"वि" (vi-) = อุปสรรคแสดงความแยก หรือความเล็ก"नाडी" (nāḍī) = เส้น, ช่วงเวลา, หรือหน่วยเวลา

ในวรรณกรรมโบราณของอินเดีย โดยเฉพาะในด้านดาราศาสตร์และคณิตศาสตร์ คำ "นาฏี" (nāṭī) หรือ "นาฬิกา" (nāḷikā) ใช้เป็นหน่วยเวลา เมื่อเติมอุปสรรค "วิ" (vi-) เข้าไป จึงกลายเป็น "วินาฏี" หรือ "วินาที" ซึ่งหมายถึงส่วนย่อยของหน่วยเวลา

## การใช้งาน
นาฬิกาแบบอนาล็อกและนาฬิกาข้อมือมักจะมีเครื่องหมายติ๊ก 60 ตัวบนหน้าปัด แทนวินาที (และนาที) และมี "เข็มวินาที" ไว้บอกเวลาเป็นวินาที นาฬิกาดิจิทัลและนาฬิกาข้อมือมักจะมีตัวนับวินาทีเป็นสองหลัก
## ดูเพิ่ม
* อันดับของขนาด (เวลา)

## อ้างอิง

หมวดหมู่:หน่วยเวลา
หมวดหมู่:หน่วยฐานเอสไอ
หมวดหมู่:หน่วยซีจีเอส
ความสุขแห่งชีวิต

**ความสุขแห่งชีวิต** () เป็นวรรณกรรมเยาวชนที่แต่งโดย วิลเลียม ซาโรยัน บุคคลที่ได้รับเกียรติสูงสุดระดับชาติของอเมริกาในวงการสิ่งพิมพ์ จากบทละครเรื่อง *The Time of your life* ในปี ค.ศ. 1939 ตีพิมพ์ครั้งแรกเมื่อปี ค.ศ. 1943 และถูกนำมาสร้างเป็นภาพยนตร์ในปีเดียวกัน และได้รับการเสนอชื่อเข้าชิงรางวัลออสการ์ 6 สาขา ทั้งสาขานักแสดงนำยอดเยี่ยม (Mickey Rooney) , การกำกับภาพ, ภาพยนตร์ขาวดำ, ผู้กำกับยอดเยี่ยม (Clarence Brown) , ภาพยนตร์ยอดเยี่ยม และได้รับรางวัลในสาขาบทประพันธ์ยอดเยี่ยม

ความสุขแห่งชีวิต ถูกนำมาแปลเป็นฉบับภาษาไทย โดย มัทนี เกษกมล นักแปลที่ทำงานเกี่ยวกับวรรณกรรมเยาวชนอย่างสม่ำเสมอ อีกทั้งเป็นผู้แปล “ต้นส้มแสนรัก” วรรณกรรมเยาวชนที่ทำให้ผู้อ่านซาบซึ้งและได้รับความนิยมเป็นอย่างสูงตลอดจนได้รับการยกย่องว่าเป็น "วรรณกรรมเยาวชนอมตะ" อีกด้วย

ความสุขแห่งชีวิต เหมาะสำหรับทุก ๆ คน ที่ปรารถนาจะให้ชีวิตมีความสุข เพราะวรรณกรรมเล่มนี้สอนให้รู้จักกับวิถีการดำเนินชีวิต ที่แม้ไม่ร่ำรวยเงินทอง ทุกๆคนก็สามารถหาความสุขได้ โดยผู้แปลได้เขียนในคำนำจากการพิมพ์ครั้งแรกว่า “ความสุขแห่งชีวิตเป็นการเลือกวิธีการดำรงที่ดีประการหนึ่ง ซึ่งจะทำให้โลกในอนาคตน่าอยู่ยิ่งขึ้นอีกเป็นอันมาก"

ความสุขแห่งชีวิตเป็นเรื่องราวที่กล่าวถึงครอบครัวยากจนครอบครัวหนึ่งที่อาศัยอยู่ที่ถนนซานตาคลาร่า ในอิธคา แคลิฟอร์เนีย ในช่วงยุคสงครามโลก ครอบครัวแมคคอรี่แม้จะยากจนแต่เขาก็ไม่เคยขาดแคลนน้ำใจ การมองโลกในแง่ดีของพวกเขาส่งผลให้พวกเขาดำเนินชีวิตได้อย่างเป็นสุข ไม่ว่าจะเป็นคุณแม่ผู้ซึ่งคอยให้คำชี้แนะมุมมองต่าง ๆ ให้ลูก ๆ ในการดำเนินชีวิต โฮเมอร์ผู้ซึ่งต้องรับผิดชอบภาระหน้าที่อันยิ่งใหญ่ก่อนวัยอันควรกับอาชีพที่เรียกว่าพนักงานส่งโทรเลข และยูลิสซิล น้องคนสุดท้องในบ้านเป็นเด็กที่คอยเรียกรอยยิ้มจากทุก ๆ คนที่พบเห็น ความสุขแห่งชีวิตยังได้กล่าวถึงความมีน้ำใจของคนรอบข้าง รวมถึงความศรัทธาที่พวกเขามีต่อทุก ๆ คน มาร่วมกันเรียนรู้ ร่วมกันมอบสิ่งดี ๆ และร่วมกันเติมเต็มความสุขให้แก่ชีวิตกับพวกเขาได้

หมวดหมู่:นวนิยาย
หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:วรรณกรรมภาษาอังกฤษ
การทำหมัน

**การทำหมัน** () เป็นวิธีทางการแพทย์หลายวิธีในการคุมกำเนิดโดยเจตนาเพื่อไม่ให้บุคคลนั้นสามารถทำการสืบพันธุ์ได้อีกต่อไป วิธีการทำหมันจะมีทั้งการผ่าตัดและไม่ผ่าตัด และมีอยู่ทั้งเพศชายและเพศหญิง ขั้นตอนการทำหมันนั้นมีวัตถุประสงค์เพื่อเป็นการถาวร การทำให้กลับมาเป็นเหมือนเดิม โดยทั่วไปนั้นยากหรือแทบเป็นไปไม่ได้

## วิธีการทั่วไปของการทำหมันมีดังนี้
;การตัดหลอดนำอสุจิในเพศชาย (vasectomy)

: หลอดนำอสุจิทั้งสองข้าง (vasa deferentia) ซึ่งเป็นท่อที่เชื่อมต่อระหว่างอัณฑะกับต่อมลูกหมาก จะถูกตัดและมัดปิดไว้ เพื่อป้องกันไม่ให้ตัวอสุจิที่สร้างขึ้นในอัณฑะรวมตัวกับน้ำอสุจิเมื่อเกิดการหลั่ง ในทางการแพทย์เรียกวิธีการนี้ด้วยอีกชื่อหนึ่งว่า *deferentectomy*

;การตอนในเพศชาย (castration)
: เป็นการผ่าตัดเพื่อนำอัณฑะออกไปเพื่อไม่ให้สามารถสร้างตัวอสุจิได้อีก หรือตัดอวัยวะเพศทั้งหมดในวัฒนธรรมสมัยโบราณ (เช่นขันที) เทคนิคนี้มักใช้กับการทำหมันสัตว์ ซึ่งจะทำให้สัตว์ลดความก้าวร้าว ลดพฤติกรรมทางเพศได้อย่างมาก และทำให้น้ำหนักเพิ่มขึ้นอย่างรวดเร็ว ดังเช่นการขุนสัตว์ให้อ้วนเพื่อเร่งการผลิตเนื้อ

;การผูกท่อนำไข่ในเพศหญิง (tubal ligation)

: ท่อนำไข่ (Fallopian tubes) ซึ่งเป็นที่ที่ตัวอสุจิทำการปฏิสนธิกับเซลล์ไข่และนำพาเซลล์ไข่ที่ผสมแล้วไปยังมดลูก จะถูกตัดและมัดปิดไว้ วิธีการนี้จะต้องใช้ยาชาและเทคนิคของการผ่าช่องท้อง (laparotomy) กับการใช้กล้องส่องตรวจเข้าช่วยในการผ่าตัด นอกจากนั้นยังมีวิธีการที่นิยมน้อยกว่าคือกระบวนการ Essure โดยใช้วัตถุขนาดเล็กที่ทำมาเฉพาะสอดผ่านหลอดสวนเข้าทางมดลูกและอุดปิดที่ท่อนำไข่ ซึ่งช่วยให้ไม่เกิดรอยแผลเป็นเนื่องจากการผ่าตัด

;การตัดมดลูกในเพศหญิง (hysterectomy)
: เป็นการผ่าตัดเพื่อนำมดลูกออกไปซึ่งเป็นการป้องกันการตั้งครรภ์โดยถาวร วิธีนี้ยังใช้สำหรับการรักษาโรคบางโรคเช่น มะเร็งมดลูก (uterine cancer)

หมวดหมู่:การคุมกำเนิด
หมวดหมู่:ศัลยกรรม
หมวดหมู่:การทำหมัน
โฟล ไรเดอ

**โฟล ไรเดอ** (; อ่านว่า flow-rai-duh) มีชื่อจริงว่า ทรามาร์ ดิลลาร์ด () เกิดเมื่อวันที่ 16 กันยายน ค.ศ. 1979 เป็นแร็ปเปอร์อเมริกัน เกิดที่โอปา-ล็อกกา ฟลอริดา โตที่คารอลซิตี เขาเลือกรัฐที่เขาอยู่เป็นชื่อเขา เมื่อสมัยวัยรุ่นเขาทัวรร์กับวงแร็ปท้องถิ่นที่ชื่อ 2 Live Crew หลังจากนั้นเขามีผลงานแร็ปในมิกซ์เทปหลายชิ้น หนึ่งในนั้นที่มีชื่อเสียงคือ ‘We The Best’  โดย DJ Khaled ในปี 2006 หลังจากนั้นเขาเซ็นสัญญากับค่ายเพลง Poe Boy Entertainment จัดจำหน่ายโดยแอตแลนติกเรคคอร์ด

*Mail On Sunday* คืออัลบั้มแรกของเขาในชื่อ โฟล ไรเดอ สามารถขึ้นชาร์ทบิลบอร์ดอัลบั้มที่อันดับ 4 มียอดขาย 85,891 ชุดในสัปดาห์แรก และมีซิงเกิลดัง ‘Low’ ที่สามารถขึ้นอันดับ 1 ในบิลบอร์ดได้นาน 10 สัปดาห์ ต่อมาซิงเกิล "Right Round" (featuring Kesha) จากอัลบั้มชุดที่ 2 ชื่อ *R.O.O.T.S.* ก็สามารถขึ้นชาร์ทบิลบอร์ดซิงเกิล ฮ็อต 100 ที่อันดับ 1

## ผลงาน
### อัลบั้ม
* *Mail on Sunday* (2008)
* *R.O.O.T.S.* (2009)
* *Only One Flo (Part 1)* (2010)
* *Wild Ones (2012)*

## รางวัลและการเสนอชื่อ

## อ้างอิง

## แหล่งข้อมูลอื่น

*
*
*
*โฟล ไรเดอ ที่สปอติฟาย

หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากรัฐฟลอริดา
หมวดหมู่:แร็ปเปอร์ชายชาวอเมริกันเชื้อสายแอฟริกา
ซายะ อิริเอะ

**ซายะ อิริเอะ** () เกิดเมื่อวันที่ 15 พฤศจิกายน พ.ศ. 2536 ในเมืองคิตะกีวชู จังหวัดฟูกูโอกะ ประเทศญี่ปุ่น เป็นนักแสดง และนักร้อง อยู่ในกลุ่ม  ***Sweet Kiss***  (*Kiss Project*)

## ข้อมูลส่วนตัว
* **ชื่อ :** ซายะ อิริเอะ  () 
* **วันเกิด :** 
* **สถานที่เกิด :** เมืองคิตะกีวชู จังหวัดฟูกูโอกะ ประเทศญี่ปุ่น 
* **กรุ๊ปเลือด :** A (เอ)
* **สีตา :** สีน้ำตาล
* **สีผม :** สีดำ
* **ส่วนสูง :** 152 ซม.
* **สัดส่วน :** B80 W57 H80 (ซม.)

## ผลงาน
### Sweet Kiss

### ภาพยนตร์
* *Kami no hidarite Akuma no migite* (神の左手　悪魔の右手) 2006.
* *Shibuya Kaidan* (渋谷怪談 THEリアル都市伝説) 2006. official site 
* *Kani Goalkeeper* （かにゴールキーパー） 2006. official site
* *Kuchisake Onna* (口裂け女) 2007

## อ้างอิง

;หนังสือ
* Saaya, Tsubomi (紗綾「ボミ」)　ISBN 4-08-780435-6,2005.
* Saaya, Saaya 11 years old (紗綾「紗綾11歳」) ISBN 4-8211-2660-5, 2005. 
* Saaya, Saaya 11 years old Fugue (紗綾「さあや11歳(フーガ) 」)
* Saaya, Pastel Time. (紗綾「ぱすてるたいむ 「紗綾」」)

## แหล่งข้อมูลอื่น
* IMDb 
*  Idoki link  
* รวม Scan Photobook ของ Saaya  
*  Sweet Kiss  
*  Success Corp 
*  Wpb_Net shueisha  

หมวดหมู่:นักแสดงญี่ปุ่น
หมวดหมู่:นักแสดงเด็กชาวญี่ปุ่น
หมวดหมู่:นักร้องญี่ปุ่น
หมวดหมู่:ไอดอลญี่ปุ่น
หมวดหมู่:บุคคลจากคิตะกีวชู
หมวดหมู่:นักร้องเด็กชาวญี่ปุ่น
หมวดหมู่:ความสัมพันธ์จีน–ญี่ปุ่น
ศาลเจ้าและวัดแห่งนิกโก

**ศาลเจ้าและวัดแห่งนิกโก ** (ญี่ปุ่น: 日光の社寺) เป็นแหล่งมรดกโลกที่ตั้งอยู่ในเมืองนิกโก จังหวัดโทจิงิ ขึ้นทะเบียนเป็นมรดกโลกเมื่อ พ.ศ. 2542 ประกอบด้วยสิ่งก่อสร้างและสถานที่สำคัญทั้งสิ้น 103 รายการ

## สถานที่ที่ได้ลงทะเบียนเป็นมรดกโลก
* ศาลเจ้านิกโกโทโช （日光東照宮）　
* ศาลเจ้านิกโกฟูตาราซัง （日光二荒山神社）
* วัดรินโน （日光山輪王寺）

## มรดกโลก
ศาลเจ้าและวัดแห่งนิกโกขึ้นทะเบียนใเป็นมรดกโลกในการประชุมคณะกรรมการมรดกโลกสมัยสามัญครั้งที่ 23 เมื่อ พ.ศ. 2542 (ค.ศ. 1999) ที่เมืองมาร์ราเกช ประเทศโมร็อกโก โดยผ่านเกณฑ์การพิจารณาดังนี้

* **(i)** - เป็นตัวแทนของการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์ 
* **(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
* **(vi)** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
หมวดหมู่:ศาลเจ้าชินโตในประเทศญี่ปุ่น
หมวดหมู่:วัดในประเทศญี่ปุ่น
หมวดหมู่:สิ่งก่อสร้างในนิกโก
เพนนี แบล็ก

thumb|200px|เพนนี แบล็ก

**เพนนี แบล็ก** () เป็นแสตมป์แบบกาวดวงแรกของโลกที่ใช้ในระบบไปรษณีย์สาธารณะ ออกใช้ในสหราชอาณาจักร เมื่อวันที่ 1 พฤษภาคม พ.ศ. 2383 แต่ยังไม่สามารถใช้งานได้จนกระทั่งวันที่ 6 พฤษภาคม แสตมป์มีภาพพระบรมฉายาลักษณ์ด้านข้างของสมเด็จพระราชินีนาถวิกตอเรีย

ใน ค.ศ. 1837 อัตราไปรษณีย์ของอังกฤษอยู่ในระดับสูง ซับซ้อน และผิดปกติ เพื่อให้เรื่องง่ายขึ้น เซอร์ โรว์แลนด์ ฮิลล์ เสนอการติดแสตมป์เพื่อระบุการชำระเงินล่วงหน้าของค่าไปรษณีย์ในเวลานั้น ผู้รับจะต้องจ่ายค่าไปรษณีย์เมื่อได้รับสินค้า โดยคิดตามจำนวนแผ่นกระดาษและระยะทางที่เดินทาง ในทางตรงกันข้าม เพนนี แบล็กอนุญาตให้ส่งจดหมายที่มีน้ำหนักมากถึง 1⁄2 ออนซ์ (14 กรัม) ในอัตราคงที่ 1 เพนนี โดยไม่คำนึงถึงระยะทาง

## อ้างอิง

หมวดหมู่:แสตมป์
ธงชาติหมู่เกาะคุก

[right|thumb|250px|[ไฟล์:FIAV 110000.svg|23px ธงชาติหมู่เกาะคุก สัดส่วนธง 1:2]]
right|thumb|250px|ธงสำหรับผู้แทนพระองค์สมเด็จพระบรมราชินีนาถประจำหมู่เกาะคุก

**ธงชาติหมู่เกาะคุก** มีลักษณะตามแบบธงของอดีตอาณานิคมของสหราชอาณาจักรในมหาสมุทรแปซิฟิก กล่าวคือ พื้นเป็นธงสี่เหลี่ยมผืนผ้าสีน้ำเงิน มีรูปธงชาติสหราชอาณาจักรที่มุมธงบนด้านคันธง (ธงเรือรัฐบาลสหราชอาณาจักร) ในพื้นสีน้ำเงินนั้นมีรูปดาวห้าแฉกสีขาว 15 ดวง เรียงเป็นรูปวงแหวน รูปธงชาติสหราชอาณาจักรนั้นหมายถึงประวัติศาสตร์ชาติผูกพันอยู่กับสหราชอาณาจักร ซึ่งเคยเป็นผู้ปกครองหมู่เกาะคุกในฐานะรัฐในอารักขามาก่อน และหมายถึงความเป็นสมาชิกในเครือจักรภพของหมู่เกาะคุก ดาว 15 ดวง หมายถึงจำนวนเกาะทั้ง 15 เกาะของหมู่เกาะคุก  พื้นสีน้ำเงินหมายถึงท้องทะเลและธรรมชาติความเป็นผู้รักสงบของชาวหมู่เกาะคุก

## ธงในอดีต


ไฟล์:Flag of Rarotonga 1858-1888.svg|ธงราชอาณาจักรราโรตองงา พ.ศ. 2401 – 2431
ไฟล์:Flag of Rarotonga 1888-1893.svg|ธงราชอาณาจักรราโรตองกา พ.ศ. 2431 – 2436
ไฟล์:Flag of the Cook Islands Federation.svg|ธงสหพันธรัฐหมู่เกาะคุก  พ.ศ. 2436 - 11 มิ.ย. 2444
ไฟล์:Flag of the United Kingdom.svg|ธงหมู่เกาะคุก 11 มิ.ย. 2444 – 24 มี.ค. 2445
ไฟล์:Flag of New Zealand.svg|ธงหมู่เกาะคุก 24 มี.ค. 2445 - 23 ก.ค. 2516}}
ไฟล์:Flag_of_the_Cook_Islands_(1973-1979).svg|ธงหมู่เกาะคุก 23 ก.ค. 2516 - 4 ต.ค. 2522



## อ้างอิง

## ดูเพิ่ม
* ธงในประเทศนิวซีแลนด์

## แหล่งข้อมูลอื่น
* 

หมวดหมู่:หมู่เกาะคุก
หมู่เกาะคุก
เอ โมะริซะโกะ

**เอ โมริซาโกะ**  () เกิดเมื่อวันที่ 11 กันยายน พ.ศ. 2540 ในจังหวัดจิบะ ประเทศญี่ปุ่น เป็นนักแสดงในประเทศญี่ปุ่น

## ข้อมูลส่วนตัว
* **ชื่อจริง :** เอ โมริซาโกะ  () 
* **วันเกิด :** 
* **สถานที่เกิด :** จังหวัดจิบะ ประเทศญี่ปุ่น
* **กรุ๊ปเลือด :** O (โอ)

## ผลงาน
* [2004] Casshern
* [2005] Kono mune ippai no ai wo (A Heartful of Love)
* [2005] "Nobuta wo produce" (TV)
* [2006] Tenshi (Angel)
* [2006] Chibi Maruko-chan (TV)
* [2006] "Komyo ga tsuji"
* [2006] A Lord of a Castle (TV)
* [2007] Tsukigami (The Haunted Samurai)
* [2007] Last Love

## แหล่งข้อมูลอื่น
*  Ohtapro  
*  JDorama  
*  IMDb 

อเอ โมริซาโกะ
อเอ โมริซาโกะ
ธงชาติคอสตาริกา

**[[ธงชาติ]][[คอสตาริกา]]** เริ่มบังคับใช้อย่างเป็นทางการเมื่อวันที่ 29 พฤศจิกายน พ.ศ. 2449 แต่จริง ๆ แล้วเริ่มใช้มาตั้งแต่เมื่อคอสตาริกาประกาศแยกตัวเป็นเอกราชจากสหพันธ์สาธารณรัฐอเมริกากลาง (Federal Republic of Central America) ในปี พ.ศ. 2391 ออกแบบโดย ปาซิฟิกา เฟอร์นานเดซ (Pacífica Fernández) รองประธานาธิบดีของคอสตาริกา และภริยาของประธานาธิบดีโฆเซ มารีอา คาสโตร มาดริซ (José María Castro Madriz) โดยได้รับแรงบันดาลใจจากสีของธงชาติฝรั่งเศส ลักษณะเป็นธงสี่เหลี่ยมผืนผ้า กว้าง 3 ส่วน ยาว 5 ส่วน ภายในแบ่งเป็นแถบสีน้ำเงิน - ขาว - แดง - ขาว - น้ำเงิน โดยแถบกลางสีแดงนั้น กว้างกว่าแถบสีขาวและสีน้ำเงินเป็นสองเท่า ธงอย่างนี้สำหรับใช้เป็นธงเรือพลเรือน (civil ensign) เท่านั้น ถ้าเป็นธงสำหรับราชการ จะเพิ่มตราแผ่นดินในวงรีรูปไข่สีขาวไว้ที่กลางแถบสีแดงลงในธงชาติ โดยค่อนมาทางด้านติดคันธง

ธงชาติคอสตาริกามีลักษณะคล้ายกับธงชาติไทย ต่างกันตรงวางตำแหน่งสีธงสลับกันเท่านั้น และแต่ละสีนั้นก็มีความหมายใกล้เคียงกัน กล่าว คือ สีแดง หมายถึง เลือดเนื้อ จิตวิญญาณ, สีขาว หมายถึง ความสงบสุข ส่วนสีน้ำเงิน หมายถึง ท้องฟ้า และ โอกาส

## ธงในอดีต

## ธงที่คล้ายคลึงกัน
ธงชาติคอสตาริกา มีลักษณะที่คล้ายคลึงกับธงของชาติอื่นอย่างน้อย 2 ชาติ คือ ธงชาติไทยและธงชาติเกาหลีเหนือ ซึ่งมีรูปแบบการเรียงแถบสีธงชาติในลักษณะเดียวกัน แต่เรียงลำดับสีสลับกันเท่านั้น กล่าวคือ ธงชาติไทยเรียงสีธงเป็นแถบสีแดง - ขาว - น้ำเงิน - ขาว - แดง  แต่ใช้สัดส่วนความกว้างของแถบธงต่างกับธงชาติคอสตาริกา ส่วนธงชาติเกาหลีเหนือนั้นเรียงเป็นสีน้ำเงิน - ขาว - แดง - ขาว - น้ำเงิน อย่างเดียวกับธงชาติคอสตาริกา แต่ใช้สัดส่วนที่ต่างออกไป และจัดให้แถบสีขาวเป็นแถบที่แคบที่สุด โดยเพิ่มรูปดาวแดงในวงกลมสีขาวลงบนแถบกลางด้วย

ธงอีกอย่างหนึ่งที่ไม่ใช่ธงชาติ แต่มีลักษณะคล้ายคลึงกันอย่างยิ่งยวดก็คือ ธงประมวลสากลอักษร "C" ซึ่งแบ่งแถบและเรียงแถบสีธงเหมือนกับธงชาติคอสตาริกาทุกประการ เว้นแต่ว่าแถบทุกแถบนั้นมีความกว้างเท่ากันและใช้ระดับสีธงที่ต่างกัน


ภาพ:Flag of Thailand.svg|ธงชาติไทย
ภาพ:Flag of North Korea.svg|ธงชาติเกาหลีเหนือ
ภาพ:ICS Charlie.svg|ธงประมวลสากล อักษร "C"


## ดูเพิ่ม
* ธงในประเทศคอสตาริกา
* ตราแผ่นดินของคอสตาริกา
* เพลงชาติคอสตาริกา

## อ้างอิง

## แหล่งข้อมูลอื่น

* 

คคอสตาริกา
หมวดหมู่:สัญลักษณ์ของประเทศคอสตาริกา
หมวดหมู่:ธงในประเทศคอสตาริกา
คูโระจัง แมวไซบอร์ค เหมียวมิซไซล์

**ไซบอร์ก คุโระจัง** () เป็นการ์ตูนญี่ปุ่นที่วาดโดย นะโอะกิ โยะโกชิ

## เนื้อเรื่อง
คุโระจัง แมวเหมียวจอมกวน ที่วันหนึ่งถูก ดร.สติเฟื่อง นามว่าดร.โก ผู้หวังครองโลก จับตัวไปดัดแปลงเป็นแมวไซบอร์ค แต่เรื่องราวกลับตาลปัตรเมื่อ คุโระจัง ไม่ฟังคำสั่ง แถมยังต่อสู้ เพื่อตัวเองและปกป้องโลกด้วยจรวดมิซไซล์ และสารพัดอาวุธ ที่ออกมาจากตัว คุโระจัง ติดตามเรื่องกวนๆ ที่คุณต้องฮาไปกับ เจ้าแมวเหมียวเหล็ก

## ตัวละคร
***คุโระ** ตัวเอกของเรื่อง พื้นเพเป็นแมวบ้านสีดำธรรมดา แต่มีความสามารถเกินแมวปกติทั่วไป เช่น ช่วยจัดการขโมยหรือแม้กระทั่งซ่อมเครื่องใช้ไฟฟ้า อาศัยอยู่กับคุณตาและคุณยายฟูจิอิ มีนิสัยไม่ค่อยยอมใครง่ายๆ ใจร้อน ควบคุมอารมณ์ตัวเองไม่ค่อยได้ คุโระโดนดร.โก ลักพาตัวไปดัดแปลงเป็นแมวไซบอร์กที่ศูนย์วิจัยห่างไกลผู้คนในขณะที่กำลังจะไปขอพูลี่จัง หมาน้อยที่แอบชอบมานานแต่งงาน ของโปรดก่อนดัดแปลงคือปลานึ่งหลังจากนั้นกลายเป็นน้ำมันเครื่องแทน
* ตาและยาย
* ดร.โก
* มี่
* มาทาทาบิ
* โคทาโร่
* นานะ
* ซูซูกิ อิจิโร่
* เมกูมิ
* ดังก์
* กองทัพเหมียวเหมียว

## รายชื่อตอน

หมวดหมู่:การ์ตูนญี่ปุ่น
หมวดหมู่:อนิเมะที่ออกฉายในปี พ.ศ. 2542
หมวดหมู่:ตัวละครที่เป็นไซบอร์ก
หมวดหมู่:ตัวละครที่เป็นแมว
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2540
หมวดหมู่:การ์ตูนทีวีแอนิเมชันเกี่ยวกับแมว
หมวดหมู่:ไซบอร์กในอนิเมะและมังงะ
หมวดหมู่:มาสคอตอนิเมะและมังงะ
หมวดหมู่:ซูเปอร์ฮีโรที่เป็นสัตว์
หมวดหมู่:ซูเปอร์ฮีโรที่เป็นไซบอร์ก
หมวดหมู่:เกมสำหรับเกมบอยคัลเลอร์
หมวดหมู่:รายการโทรทัศน์ของทีวีโตเกียว
รายชื่อธงในประเทศนิวซีแลนด์

ตารางข้างล่างนี้แสดงรายชื่อธงชนิดต่างๆ ที่ใช้ในประเทศนิวซีแลนด์

## ธงชาติ

## ธงสมเด็จพระราชินีนาถและผู้สำเร็จราชการ

## ธงเรือ

## ธงทหาร

## ธงราชการ

## ธงรัฐในเครือสัมพันธ์เสรี

## ธงชนเผ่าเมารี

## ธงกีฬา

## ธงแบบอื่น

## ดูเพิ่ม
* ตราแผ่นดินของนิวซีแลนด์
* ก็อดดีเฟนด์นิวซีแลนด์

## อ้างอิง

## แหล่งข้อมูลอื่น

* 
* ธงชาตินิวซีแลนด์ - กระทรวงวัฒนธรรมและมรดกแห่งชาติ 
* NZ Flag.com เว็บไซต์ธงชาตินิวซีแลนด์อย่างเป็นทางการ
* ธงชาตินิวซีแลนด์และธงเมารี 

นิวซีแลนด์